Ja, Amalia stres ook! | SARIE
Amalia skryf elke week oor haar dae op die stel van die nuwe Afrikaanse fliek, Sy Klink Soos Lente. Het jy al ooit gewonder oor die lewe van 'n aktrise? Ons trek vandag by Amalia se sesde dagboekinskrywing …
Ben, wat weet dat Linda sy baas se dogter is, gee 'n snorklag vir die vreemde versoek. Mojito's in 'n kroeg? Sterk meisie wat sy is, besluit sy om hom uit te daag pleks van te ignoreer en begin kwansuis vir die vreemde man 'n grappie vertel – die weirdste grappie in die geskiedenis van die mensdom! En so begin die reis van Ben en Linda.
Dit is uiteindelik 'n absolute fees om die toneel te verfilm. Nie net as gevolg van die inhoud nie, maar ook die keuses wat Corné maak met sy kameraskote en beligting. Die stemming is byna soos 'n ver verwyderde droomwêreld. Ben en Linda ontmoet mekaar toevallig in 'n tipe "oase" weg van hul gewone lewens en dié tegniek word meesterlik aangewend om die kyker subtiel bewus te maak dat daar nou 'n belangrike wending plaasvind.